ทองคำทำนิวไฮเพิ่มอีก50บ.
ทองคำทำนิวไฮอีกรอบปรับขึ้นอีก50บาทราคาทองแท่งขายออก26,350บ.รูปพรรณรับซื้อ 25,969.08
22 ส.ค. 2554

ทองคำทำนิวไฮอีกรอบปรับขึ้นอีก50บาทราคาทองแท่งขายออก26,350บ.รูปพรรณรับซื้อ 25,969.08
สมาคมค้าทองคำ รายงานว่า ราคาทองคำปรับตัวทำสถิติสูงสุดเป็นประวัติการณ์(นิวไฮ) เป็นรอบสองของวัน โดยปรับตัวสูงขึ้นจากช่วงเช้าอีกบาทละ 50 โดยเป็นการปรับตัวต่อเนื่องจากสุดสัปดาห์ก่อน
เมื่อเวลา 11.40 น.ราคาทองคำแท่งรับซื้อเข้าบาทละ 26,400 ขายออกบาทละ 26,500 ส่วนราคาทองรูปพรรณรับซื้อเข้าบาทละ 26,014.56 ขายออกบาทละ 26,900
ขณะที่นิวไฮเดิมเมื่อเกิดขึ้นช่วงเปิดตลาดเช้านี้เวลา 09.22 น. ทองคำแท่งรับซื้อเข้าบาทละ 26,350 ขายออกบาทละ 26,450 ส่วนราคาทองรูปพรรณรับเข้าซื้อบาทละ 25,969.08 ขายออกบาทละ 26,850
ทั้งนี้สมาคมแลกเปลี่ยนทองคำและเงินของจีน รายงานว่า ราคาทองคำที่ตลาดฮ่องกงเปิดตลาดวันนี้ปรับตัวเพิ่มขึ้น 100 ดอลลาร์ฮ่องกง แตะระดับ 17,430 ดอลลาร์ฮ่องกง/ตำลึง หรือเทียบเท่ากับ 1,876.02 ดอลลาร์สหรัฐ/ทรอยออนซ์ เพิ่มขึ้น 10.76 ดอลลาร์สหรัฐ.